Здравейте, Мили приятели!

В момента живеем в непредвидим свят. Това, пред което сме изправени не е естествено или нормално за никого от нас.

Социална дистанцираност, огромен поток от негативната информация, която получаваме отвсякъде, чувство на безпомощност в ситуацията, неизвестност за бъдещето…

И макар, че можем да се справим с мислите си, да си кажем, че сме ОК, че ще мине, много от нас не си дават сметка, че истинската трудност идва не от способността ни да мислим за ситуацията, а от това как реагират телата ни.

В мъдрите ни и древни тела е нервна система, която е програмирана в продължение на стотици хиляди години. И макар че ние сме съвременни хора, защитните реакции към опасността и случващото се около нас са мощни и имат за цел да ни предпазят.

Социалните контакти и срещите с хора са най-вълшебното лекарство за стрес, но в сегашната ситуация те са невъзможни. От една страна стресът идва от болестта и промените в начина на живот, от друга от това, че естественото лекарство за стрес – общуването с хора – не е възможно,

За някои хора това е по-лесно управляемо, за други е буквално най-стресиращото време в живота им. Време, в което трудно намират инструмент, с който да се справят.

Соматично Преживяване е метод за работа с физиологията на стреса и подкрепя хора в разрешаването на травматични ситуации.

Нека този списък с ресурси, с които да си помогнете в този момент да ви донесе благополучие и регулация. Те винаги идват от тялото, а нашата работа е да създадем правилните стимули, за да може тялото да се отпусне и да реагира различно.

Дори и в тежки периоди като този ние можем да помогнем на нервната си система, на психиката си чрез прости неща, които да правим всеки ден, за да останем позитивни, здрави, да подсилим устойчивостта си, да помогнем нервната си система да се регулира по-добре, дори да поддържаме имунната си система по-здрава.

Моля, не забравяйте, че тялото ви може да реагира с различни симптоми: сърцебиене, напрегнатост, тежест в крайниците, избухливост или тревожност. Някои хора са склонни да действат, дори хаотично и на посоки, докато други се потискат и искат да спят по цял ден.

Тези защитни реакции са напълно оправдани, заплахата е реална за нашите древни тела. Бъдете нежни към себе си, посрещайте всяка реакция на нервната си система с внимателно и с разбиране. Вие сте компетентният родител за вашата собствена нервна система и имате шанс да сте част от своя собствен отбор, като полагате грижа към себе си.

Има толкова много начини да си помогнем в тази ситуация, в която сме. Примитивните части на мозъка, които отговарят за нашата сигурност и реагират на възприеманата заплаха реагират автоматично на нивото на инстинктите ни, те не разбират езика на думите, но разбират езика на усещанията.

И това, което можем да направим: да се погрижим за себе си, да се успокоим и да се почувстваме в безопасност, са прости неща. Те работят на нивото на езика на усещанията, с които да дадем сигнал на тези части на мозъка, че сме в безопасност и можем да отпуснем реакциите за защита.

Ето няколко практики, с които да си помагаме ежедневно, за да се чувстваме по-добре:

**Използвайте силата на сетивата**

Ориентацията е практика, с която се свързваме с петте сетива няколко пъти на ден. Дори сега, спрете да четете на екрана за няколко минути. Нека очите ви се огледат в стаята и навън през процореца. Вижте колкото се може повече от това, което Ви заобикаля, движете се бавно, изследвайки всичко около вас. Използвайте очите, главата и шията, за да се огледате около себе си.

Погледнете в далечината, разгледайте колкото се може повече пространство около вас, разгледайте пространството навън. Отпуснете очите си, така че фокусът им да бъде мек, като включвате и периферното зрение, така че да обхващате колкото се може повече от това, което ви заобикаля, обхванете колкото се може повече пространство.

Нека цветовете и формите да идват към вас. Намерете красиви цветове и изкуство, които да наблюдавате и да се наслаждавате. Ако имате цветя, погледайте ги, помиришете ги, порадвайте им се. Можете да направите същото с подправки и приятни миризми около или в дома Ви. Ангажирането на зрението и обонянието е на първо място.

След това включете и слуха- звуци като песен на птици и естествени звуци от природата, които идват около Вас или можете да потърсите такива в Youtube. Пускайте ги на заден план, ако няма природа наоколо, която да послушате.

Отделете специално време и внимание, за да опитате топлите напитки и храната, които приготвяте. Хранете се осъзнавайки вкусовете в устата си, отделете внимание на сетивото вкус. Обърнете внимание и на допира, на тектилното усещане в ръцете и пръстите Ви.

Може да се насладите на допир, чрез самомасаж или това да масажирате някой друг, с когото живеете в дома Ви. Можете да изплетете плитка на друг, да лакирате ноктите си, да се гримирате един друг, наистина всякакъв вид поддържане на допир между хората или с вашете собственото тяло е невероятно полезно. Можете да докоснете предмет, нещо гладко или меко, което ви е приятно за докосване - парче мек плат или гладка повърхност на бижу или нещо друго в дома ви.

**Прегръщайте дълго и меко**

Когато прегръщате, задръжте вниманието си на прегръдката. Удължете я. Докосвайте другите леко и нежно.

**Обърнете внимание на гласа си**

Нервната система реагира на тон и просодия. Използвайте спокоен и успокояващ мелодичен глас, избягвайте да повишавате гласа си, да спорите или да говорите с нисък монотонен глас (децата се плашат лесно от такъв глас).

**Забавете ритъма**!

Насладете се на това, че можете да правите нещата в момента по-бавно и в собствен ритъм и темпо. Движете се бавно от една стая в друга, взимайте бавно душ, не бързайте да скачате от едно нещо на друго.

**Релаксирайте**

Правете неща, които знаете, че обичате и Ви карат да се отпускате за по-дълги периоди -20-30 мин.

Поне веднъж на ден – свеж душ, вземете вана, медитирайте, протягайте се, молете се, водете си дневник, рисувайте, правете разходки... каквото и да е то, всичко, което обичате и ви действа отпускащо, правете това поне веднъж на ден и използвайте като възможност да усетите как знаете, че ви е отпуснало. Усетете в тялото, кои части са по-спокойни, меки, топли, отпуснати и приятни. Отделете време да наблюдавате за малко това.

**Движете се с наслада**

Включете някаква активност, гимнастика или йога, някакъв вид движение, което ви е приятно и зареждащо.

**Дишайте съзнателно**

Обърнете внимание на дишането си. Опитайте се вдишването и издишването да бъдат тихи. Ако вдишвате за 3-4 секунди, опитайте се да издишате за малко по-дълго време, например за 7-8 секунди.

**Влезте в ритъм**

Опитайте се да поддържате връзка с естествените ритми и природата. Ако можете да излезете на разходка навън, или имате двор или балкон на който да постоите за малко, насладете се на слънчевите лъчи и песента на птичките. Засадете цвете или да свършете нещо полезно и приятно в градината или на балкона.

**Пейте**

Супер полезно е да се прави в групи, но много добре работи и когато сте сами . Има много песни, на които да научите текстовете и да пеете сами или заедно със семейството си. Усетете звуците и вибрациите в тялото си.

Ако имате партньор или деца, забавлявайте се заедно, играйте различни игри, отделете време, което да прекарате заедно, за да общувате.

**Танцувайте**

Сам или с други хора, танцът е магически полезен за освобождаване на заседнали и незавършени процеси, с които нервната ни система ни защитава при стрес . Правете го за кратки периоди по няколко пъти през деня.

**Намерете ритъм в тялото си**

Ако имате батут, дъска за баланс , вибрационен уред - започнете деня си с тях, това ще подкрепи чудесно нервната Ви система. Можете да се отърсите от цялото напрежение в тялото и крайниците си няколко пъти на ден.

**Общувайте**

Прекарвайте време с хора, чувствайте се свързани - все още можете да сте близо до хората , които обичате и с които ви е приятно да прекарвате време заедно. Да пиете кафе, да обядвате или да вечеряте заедно онлайн или по телефона. Колкото е възможно повече използвайте цялото си лице, за да им се усмихнете, това ни дава чувство на безопасност и свързаност.

**Смейте се с другите**

Смехът е, най-доброто лекарство.

**Вижте красивото**

Откривайте поне едно нещо на ден, което ви кара да се усмихнете, нещо което е стоплило душата ви или е привлякло с красота си очите ви. Обърнете внимание на хубавите неща, които Ви заобикалят тук и сега.

**Практикувайте благодарност**

Помислете за всички неща, за които сте благодарни и признателни, че ги има в живота Ви. За настъпващата пролет, човешката доброта,благодарност към собственото Ви тяло. Благодарността е невероятно полезна емоция, която да внесе регулация в разклатени времена.

Не сте сами, преминаваме през всичко това заедно и сме свързани!

С обич: Боряна

Със съдействието и предоставени материали от Галина Дензел

Изкуство: Ника Акин